open-index/open-wikipedia-markdown huggingface dataset:
נחלי מנשה

שמאל|ממוזער|250px|מפת אזור מפעל "נחלי מנשה"
[250px|ממוזער|שמאל|סכר על [נחל תנינים סמוך למושב עמיקם המטה את מי הנחל לתעלת בטון המובילה אותם למאגר השיקוע בחולות קיסריה]]
מפעל "**נחלי מנשה**" הוא מפעל מים של חברת "מקורות" האוסף את מי הנֶגֶר של נחל תנינים, נחל אלונה, נחל עדה, נחל ברקן ונחל משמרות ומזרימם בתעלת הטיה למאגר שיקוע בחולות קיסריה.

## תיאור כללי
המפעל תוכנן על ידי החברה הממשלתית תה"ל (תכנון המים לישראל) בתחילת שנות ה-60. חברת "מקורות" החלה בביצועו ב-1964, והמפעל התחיל לפעול בחורף 1966–1967.

המפעל מנצל את המבנה הטופוגרפי של רמות מנשה, שקו פרשת המים שלה עובר קרוב מאוד לשוליה המזרחיים, כך שכשלושה רבעים ממי הגשמים היורדים באזור (כ-600 מ"מ בממוצע שנתי) זורמים אל הנחלים הנ"ל, המנקזים את רמות מנשה מערבה, לעומת רק כרבע הזורמים מזרחה לנחל קישון. בשונה מהמוביל הארצי, העברת המים במפעל "נחלי מנשה" נעשית כולה בכח הכבידה, ללא השקעת אנרגיה.

לצורך העברת המים נבנו סכרים ותעלת הטיה המזרימה את המים אל מאגר שיקוע בחולות קיסריה. מהמאגר המים מחלחלים לאקוויפר הפלייסטוקני שמתחת לחולות. קידוחי הפקה מאפשרים שאיבת מים מהאקוויפר במשך כל חודשי השנה.

## נתונים סטטיסטיים
[שמאל|ממוזער|250px|כניסת תעלת ההטיה אל בריכת סכר [נחל משמרות, ועץ הדולב המזרחי שליד הבריכה. מימין נראית הכניסה של נחל משמרות לבריכה.]]
* שטח אגן הניקוז של המפעל: 110 קמ"ר
* כמות המים הממוצעת הנקלטת במפעל: כ-15 מיליון מ"ק בשנה. כמות זו שווה לצריכת המים השנתית של עיר בינונית כנתניה.
* ניצולת המפעל: כ-22% (לפי חישוב של 15,000,000 מ"ק מתוך 600 מ"מ בשנה על שטח של 110 קמ"ר)

## ראו גם
* נחל שקמה

## לקריאה נוספת
*עידו בצ'קו ומיכה קליין, "מפעל נחלי מנשה וטיבוע הדיונות", **[[אופקים בגאוגרפיה]]**, חוברת 70, 2008, עמ' 32–41

## קישורים חיצוניים

* על המפעל באתר "עמלנט"
* הודעה לעיתונות של "מקורות"
* סקר של עמותת "אדם, טבע ודין" באתר מט"ח (המרכז לטכנולוגיה חינוכית)

## הערות שוליים

קטגוריה:הנדסה אזרחית
קטגוריה:אספקת מים בישראל
קטגוריה:רמות מנשה
למצוא את ארץ לעולם לא

**למצוא את ארץ לעולם לא** (באנגלית: **Finding Neverland**) הוא סרט שיצא לאקרנים בשנת 2004, בכיכובם של ג'וני דפ וקייט וינסלט. הסרט מתאר את סיפור פגישתם של ג'יימס מתיו ברי עם בני משפחת לואלן דייוויס שהוביל אותו לכתוב את הספר **[[פיטר פן]]**. בסרט הוא פוגש את האלמנה וארבעת ילדיה והם נותנים לו את ההשראה לספר.

סלוגן הסרט היה: "שחרר את הדמיון שלך" ("Unlock your imagination")

## השחקנים וצוות ההסרטה
הסרט בוים על ידי מארק פורסטר על פי תסריט של דייוויד מגי המבוסס על המחזה "האיש שהיה פיטר פן" (*The Man Who Was Peter Pan*) - מחזה מאת אלן ני.
שיר הנושא של הסרט נכתב על ידי אלטון ג'ון.

הסרט היה מועמד לשבעה פרסי אוסקר וזכה בפרס עבור הפסקול המקורי הטוב ביותר.

בסרט פגש השחקן ג'וני דפ את הילד פרדי היימור והתלהב מאיכות משחקו, על כן שכנע את טים ברטון ללהק אותו לסרט צ'ארלי בממלכת השוקולד.

## הכנסות
הסרט הכניס סך כולל של 116,650,613 דולרים מתוכם, בארצות הברית, 51,680,613 דולרים.

## הבדלים בין המציאות למתואר בסרט
בניגוד לסרט, היו למשפחה חמישה ילדים ולא רק ארבעה, ארתור לואלן דייוויס היה עדיין בחיים כאשר ברי פגש את סילוויה ובניה, וסילוויה נפטרה בשנת 1910 כשש שנים לאחר בכורת המחזה פיטר פן (1904), ולא במהלכו כמתואר בסרט.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: הפסקול הטוב
קטגוריה:סרטי 2004
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטים על סופרים
קטגוריה:סרטים אמריקאיים המבוססים על סיפור אמיתי
קטגוריה:סרטים בריטיים המבוססים על סיפור אמיתי
קטגוריה:סרטים מבוססי מחזות
קטגוריה:סרטי פיטר פן
קטגוריה:סרטי דרמה ביוגרפיים
קטגוריה:סרטי מארק פורסטר
בנדיקט אנדרסון

** בנדיקט אנדרסון** (26 באוגוסט 1936 בקונמינג שבסין – 13 בדצמבר 2015 בבאטו שבאינדונזיה) היה חוקר אמריקאי של מדע המדינה ויחסים בינלאומיים, פרופסור אמריטוס ליחסים בינלאומיים באוניברסיטת קורנל. אנדרסון נודע בשל התמחותו בדרום-מזרח אסיה בכלל ואינדונזיה בפרט ונתפרסם בפרט בשל ספרו בנושא לאומיות: "קהיליות מדומיינות".

## חייו
אנדרסון נולד בקונמינג, בירת מחוז יונאן שבסין. אביו ג'יימס היה ממוצא אנגלו-אירי ושירת במכס ואמו ורוניקה הייתה ממוצא אנגלי. ב-1941 עברה משפחתו לקליפורניה בארצות הברית, שם הוא גדל וקיבל את חינוכו הראשוני. אנדרסון למד באוניברסיטת קיימברידג' שבבריטניה. ב-1957 קיבל את תואר ה-BA בלימודים קלאסיים. בהמשך לימודיו פנה ללימודי פוליטיקה אסיאתית כשהוא מתמחה באינדונזיה. את עבודת הדוקטורט עשה אנדרסון באינדונזיה עצמה, בה שהה במהלך ההפיכה הצבאית בה עלה לשלטון סוהארטו ותיארה בעבודתו.

אנדרסון פרש בספרו "קהיליות מדומיינות" את גישתו ואת הפרשנות האישית שלו לצמיחתה של הלאומיות, כשהוא מתאר את הצמיחה לאורך מאתיים שנה. לדעת אנדרסון הלאומיות היא תופעה מודרנית שראשיתה במחוזות של הכתר הספרדי בדרום אמריקה. בזמן מלחמות נפוליאון בראשית המאה ה-19, נכבשה ספרד על ידי צבאות נפוליאון. הריק השלטוני שנוצר במחוזות הכתר הספרדיים בדרום אמריקה הוביל ליצירת 16 מדינות לאום חדשות באזור זה על בסיס המחוזות הקולוניאליים הקודמים בין השנים 1810–1824. מלחמות עצמאות אלו הובלו על ידי חוזה דה סן מרטין וסימון בוליבר. לדעת אנדרסון, לאחר שנוצר הדגם של מדינת לאום, הוא "נשדד" על ידי המעצמות האירופאיות שראו בכך דרך להתמודד עם משבר הלגיטימציה של המלוכה בתקופה המודרנית. במקום להמשיך להציג את עצמם כ"מלכים בחסד האל", מלכי אירופה החלו להציג את עצמם כנציגים ההיסטוריים של האומה. ביקורת רבה נמתחה על תיאורו של אנדרסון שאיננו מבהיר היטב מהי התופעה הלאומית שעליה הוא מדבר ועל כן מציג תמונה היסטורית לא בהירה.

אחת ההשפעות של אנדרסון הייתה ביצירת המונח "קהיליה מדומיינת". לא פעם מצוטט מונח זה במשמעות של זיוף או הונאה אך לא לכך כיוון אנדרסון. לדבריו, קהיליה מדומיינת היא תודעת שייכות שאיננה מבוססת על היכרות אישית ישירה אלא על פעולת דמיון. כך למשל, בימי הביניים, הקבוצה הדתית הייתה הקהיליה המדומיינת של רוב האנשים (שהרגישו קרבה ושייכות למי שהוא קתולי כמוהם או אורתודוקסי כמוהם או מוסלמי כמוהם וכדומה). מסיבות שונות, שאותן מנתח אנדרסון בהרחבה, הקהיליה המדומיינת בתקופה המודרנית התחלפה – מקהיליה דתית לקהיליה לאומית. מעתה למשל, צרפתי קתולי ירגיש קרוב לכל הצרפתים גם הפרוטסטנטיים, לעומת ימי הביניים שבהם הרגיש קרוב לכל הקתולים בעולם, גם אם אינם צרפתים.

אנדרסון מנתח את צמיחת הלאומיות בצורה מטריאליסטית. הוא מונה את תפוצת השפה ומהפכת הדפוס כזרזים המרכזיים למהפכה הלאומית בגרסתה האירופית.

אחיו הוא האינטלקטואל המרקסיסט פרי אנדרסון .

## ספריו
* **קהיליות מדומיינות**, 1983. יצא בעברית בהוצאת האוניברסיטה הפתוחה ב-1999

## קישורים חיצוניים

* 
* אסף מלאך, "חקר הלאומיות והמקרה היהודי-הישראלי", עיונים בתקומת ישראל 26, 2016, עמ' 135–173.
* 
* 

קטגוריה:תאורטיקנים במדע המדינה
קטגוריה:סגל אוניברסיטת קורנל
קטגוריה:חברי האקדמיה האמריקאית לאמנויות ולמדעים
קטגוריה:חוקרי יחסים בין-לאומיים אמריקאים
קטגוריה:חוקרי מדע המדינה אמריקאים
קטגוריה:בוגרי קינגס קולג' קיימברידג'
קטגוריה:בוגרי איטון קולג'
קטגוריה:בעלי תואר דוקטור מאוניברסיטת קורנל
קטגוריה:אמריקאים שנולדו ב-1936
קטגוריה:אמריקאים שנפטרו ב-2015
כשהגיטרה מנסרת את הלילה

"**כשהגיטרה מנסרת את הלילה**" הוא אלבום הופעה של צמד הרוק פורטיסחרוף - רמי פורטיס וברי סחרוף. האלבום יצא בדצמבר 1992 בחברת התקליטים נענע דיסק בהפקת ניצן זעירא. באותה שנה יצא גם אלבומו של רמי פורטיס, "להתראות בחלומותי" שגם עליו עבד במשותף עם ברי סחרוף. שני האלבומים הם האחרונים שעליהם עבדו פורטיס וסחרוף במשותף, עד לאלבומם "על המשמרת", שיצא ב-2006.

ההופעה הוקלטה באולם "צוותא" בתל אביב באפריל 1992, וכללה בעיקר שירים מהאלבומים "סיפורים מהקופסא" ו"1900?", בנוסף לארבעה שירים מתוך "פלונטר", אלבומו הראשון של פורטיס משנת 1978 ושני שירים מתוך "הכל או כלום", אלבום הסולו הראשון של סחרוף שיצא שנה לפני ההופעה.

על גב האלבום כתובה ההנחיה: "דיסק זה הוקלט ובושל על מנת להמחיש את האווירה והעוצמה הקיימות בהופעה זו. לכן מומלץ (וחובה) להקשיב לדיסק בווליום גבוה ביותר - ללא התחשבות בשכנים". שמו של האלבום לקוח מהשיר "לייפציג, ברצלונה" (מתוך "סיפורים מהקופסא"), אולם השיר אינו כלול באלבום זה.

## רשימת רצועות

## שותפים באלבום
* רמי פורטיס - שירה, גיטרות, כותב מילים, מלחין, מעבד
* ברי סחרוף - שירה, גיטרות, כותב מילים, מלחין, מעבד
* יובל שפריר - תופים, מעבד
* גיל סמטנה - גיטרה בס, מעבד
* ניצן זעירא - מפיק
* גיל תורן - טכנאי הקלטה
* מני בז'רנו - טכנאי מיקסים

## קישורים חיצוניים

* האזנה לאלבום באתר הרשמי של ברי סחרוף

## הערות שוליים

קטגוריה:אלבומי פורטיסחרוף
קטגוריה:אלבומי הופעה בעברית
קטגוריה:אלבומים שהופקו על ידי ניצן זעירא
קטגוריה:אלבומי רוק ישראליים
קטגוריה:אלבומי חברת נענע דיסק
הבריחה הגדולה של סטיץ'

[ממוזער|200px|לרגל הפתיחה של מתקן הבריחה הגדולה של סטיץ', "[ונדליזם|השחית" סטיץ' את טירת סינדרלה.]]
**הבריחה הגדולה של סטיץ'!** (באנגלית: **!Stitch's Great Escape**) היה מתקן המצוי בארץ המחר של ממלכת הקסם בדיסניוורלד שבפלורידה.

המתקן הוא תיאטרון עגול בו מתוארת הבריחה הגדולה של סטיץ', דמות מסרט ההנפשה "לילו וסטיץ'". המתקן נפתח ב-16 בנובמבר 2004 והחליף את מתקן טרורחיזרים - מפגש עם חיזרים (ExtraTERRORestrial Alien Encounter) שקדם לו. המתקן נסגר ב-6 בינואר 2018. למרות שתחילה היה מדובר בסגירה זמנית, המבנה שלו עבר שיפוץ במראהו החיצוני במהלך 2019 ובעקבות כך אישרה חברת וולט דיסני ב-16 ביולי 2020 את סגירתו הרשמית של המתקן.

## תיאור המתקן
המבקרים נכנסים כסוהרים חדשים לבית כלא המצוי בחלל ובעת ההדרכה הניתנת להם, בעודם יושבים בתיאטרון הגדול מגיע סטיץ' ומצליח להימלט מכלאו ולהציק לסוהרים וצופים בין היתר, בגרימת נזקים למערכות החשמל והפרחת נפיחות באוויר לאחר אכילת נקניקייה.

## נתוני המתקן
* **פתיחה:** 16 בנובמבר 2004
* **סגירה:** 6 בינואר 2018
* **זמן המופע:** 15:00
* **סוג המתקן:** הצגה בפני אנשים יושבים, אודיו אנימטרוניקה, ריחות וקולות.

## קישורים חיצוניים

* 
* הבריחה של סטיץ' - מידע על המתקן
* הבריחה הגדולה של סטיץ'

## הערות שוליים

קטגוריה:דיסני: פארקי שעשועים
קטגוריה:דיסניוורלד
קטגוריה:לילו וסטיץ'
קטגוריה:מתקני שעשועים
רביעיית מסנר

**רביעיית מסנר**, הרכב המורכב מיוצאי "טאטו" (ערן צור, אלונה דניאל ויובל מסנר), להקת רוק אשר פעלה באמצע שנות השמונים, ומרביעיית כלי מיתר (יובל מסנר בצ'לו, חן שנהר בכינור, טלי גולדברג בכינור, וקרין זוקמן-הוד בוויולה).

באלבום הנקרא על שם ההרכב, בוצעו גרסאות כלי מיתר לשירי "טאטו", שירים של צור ודניאל שבוצעו בהרכבים נפרדים, גרסת כיסוי לשירו של רמי פורטיס "חתול מפלצת", שלושה שירים שלא הופיעו עד אז ("בשווקים וברחובות", "קעקוע", "זה האיש"), וקטע אינסטרומנטלי ("מלחמה").

שיתוף הפעולה שהביא להפקת האלבום החל בשנת 2001, בעקבות איחוד חד פעמי של יובל מסנר, אלונה דניאל וערן צור, לצורך ביצוע שיר בתוכנית הטלוויזיה "פרפר לילה". האיחוד הפך אחר כך למופע קבוע, שכלל שירים חדשים וגרסאות מחודשות לשירים ותיקים. 
## סדר השירים
#חתול מפלצת
#בשווקים וברחובות
#מחבואים
#ערפד
#רטוב וחם
#הוא והיא
#קיץ
#פרפרי תעתוע
#קעקוע
#זה האיש
#מלחמה
#גגות תל אביב
#ערב ב' כסלו
#תמונה אימפרסיוניסטית
#בדידותי
#חתוך תוכן
#פרח שחור

## קישורים חיצוניים

*  ביקורת מוזיקה (נול, רן רייטר)

## הערות שוליים

קטגוריה:אלבומי בכורה מ-2004
קטגוריה:אלבומי ערן צור
קטגוריה:אלבומים בעברית
קטגוריה:אלבומי רוק ישראליים
קטגוריה:רביעיות מיתרים ישראליות
קטגוריה:להקות רוק ישראליות
אהרון בר האב

הכומר **אהרון בר האב** (באנגלית: **Aaron Burr**; 4 בינואר 1716 - 24 בספטמבר 1757) היה מחנך חשוב באמריקה הקולוניאלית, ממייסדי אוניברסיטת פרינסטון ואביו של סגן נשיא ארצות הברית השלישי, אהרון בר הבן.

## ביוגרפיה
בר נולד בקונטיקט, ורכש תואר ראשון באוניברסיטת ייל ב-1735. לאחר סיום לימודיו, עבד ככומר פרסבטריאני בניוארק, ניו ג'רזי ופתח שם בית ספר ללימודים קלאסיים. ב-1752, נישא בר לאסתר אדוארדס, בתו של התאולוג המפורסם ג'ונתן אדוארדס.

ב-1746, מחלוקת בדבר שיוכה הדתי של אוניברסיטת ייל גרמה לבר, לחמו אדוארדס ולג'ונתן דיקינסון  לפרוש מהאוניברסיטה הוותיקה ולהקים את הקולג' של ניו ג'רזי בעיירה אליזבת. דיקינסון נבחר לעמוד בראש האוניברסיטה, אך מת תוך זמן קצר וב-1747 מונה בר לנשיא הקולג' והפך בגיל 32 לנשיא הצעיר ביותר של המוסד. במהלך כהונתו עבר הקולג' לפרינסטון, ניו ג'רזי, ושמו שונה לאוניברסיטת פרינסטון.

ב-1755 פרש בר מעבודתו ככומר כדי להשקיע את מרב זמנו בפרינסטון. בסתיו 1757 מת בר מקדחת, לאחר ששב מנסיעה להלווייתו של מושל מסצ'וסטס ג'ונתן בלצ'ר , בה נשא הספד לזכרו. אלמנתו מתה שבעה חודשים לאחר מכן, והותירה את בתם בת השלוש ובנם בן השנתיים יתומים. שרידיו נקברו בבית הקברות המקומי בפרינסטון.

## קישורים חיצוניים

* 

קטגוריה:כמרים
קטגוריה:אנשי חינוך
קטגוריה:ילידי 1716
קטגוריה:נפטרים ב-1757
תגובת כניסה אפס

**תגובת כניסה אפס** (נקראת גם "התגובה הטבעית של המעגל"; באנגלית: Zero Input Response, בקיצור: **ZIR**) היא שיטת ניתוח מעגלים חשמליים, שבוחנת את תגובת המעגל ללא מקורות (מתח או זרם). תגובת המעגל נובעת רק מתנאי התחלה. תדרי התהודה של תגובת כניסה אפס נקראות גם "התדירויות הטבעיות של המעגל".

התגובה הכוללת של המעגל היא סופרפוזיציה של תגובת כניסה אפס ותגובת מצב אפס.

## ראו גם
*תגובת מצב אפס

קטגוריה:מעגלים חשמליים
תגובת מצב אפס

**תגובת מצב אפס** (באנגלית: Zero State Response, בקיצור: **ZSR**) היא שיטת ניתוח מעגלים חשמליים שבוחנת את תגובת המעגל עם תנאי התחלה אפס. תגובת המעגל נובעת רק ממקורות ולא מתנאי התחלה. תגובת מצב אפס נקראת גם תגובה מאולצת של המעגל.

התגובה הכוללת של המעגל היא סופרפוזיציה של תגובת מצב אפס ותגובת כניסה אפס.

## ראו גם
*תגובת כניסה אפס

קטגוריה:מעגלים חשמליים
משפט ההתכנסות הנשלטת

בתורת המידה, **משפט ההתכנסות הנשלטת** של אנרי לבג הוא משפט על האינטגרל של הגבול של סדרת פונקציות מדידות, המתכנסת נקודתית. לפי המשפט, אם כל הפונקציות בסדרה חסומות בערכן המוחלט (כלומר, "נשלטות") על ידי פונקציה אינטגרבילית, אז האינטגרל של הגבול שווה לגבול של האינטגרלים. בפרט, האינטגרלים של פונקציות הסדרה קיימים וסופיים.

המשפט מנוסח עבור פונקציות שהן אינטגרביליות לבג, ובפרט תקף גם עבור פונקציות אינטגרביליות רימן.

משפט זה הוא מקרה פרטי של משפט ההתכנסות של ויטלי.

## נוסח פורמלי

יהי \left( X, \mathcal{F}, \mu \right) מרחב מידה. תהי \ f_1,f_2,\dots סדרה של פונקציות ממשיות או מרוכבות מדידות, אשר מתכנסת כמעט בכל מקום לפונקציה גבולית \ \lim_{k\to\infty}f_k=f. אם קיימת פונקציה אינטגרבילית לבג \ g שהאינטגרל שלה סופי כך ש-\ |f_k|\le g עבור כל k=1,2,\dots כמעט בכל מקום, אזי כל הפונקציות בסדרה והגבול הנקודתי הן אינטגרביליות עם אינטגרל סופי, ומתקיים \ \lim_{k\to\infty}\int_X f_kd\mu=\int_X fd\mu.

## הוכחה

הוכחת המשפט מתבססת על הלמה של פאטו, אשר מטפלת בצורה כללית יותר במקרה הפרטי שבו כל הפונקציות בסדרה הן אי שליליות. ניתן יהיה להשתמש בלמה בזכות העובדה ש-\ g חוסמת את כל אברי הסדרה.

כיוון ש-\ |f_k|\le g אז \ g+f_k היא פונקציה אי שלילית כמעט בכל מקום, ניתן להשתמש עליה בלמה של פאטו ולקבל:

\begin{align}
\int_X g d\mu+\int_X f d\mu=\int_X \left(g+f\right)d\mu \\
=\int_X \lim_{k\to\infty}\left(g+f_k\right) d\mu \\
\le \liminf_{k\to\infty}\int_X \left(g+f_k\right) d\mu \\
=\int_X g d\mu +\liminf_{k\to\infty}\int_X f_k d\mu
\end{align} 

כאשר \ \liminf מסמן את הגבול התחתון של הסדרה.

לאחר חיסור \ \int_X g d\mu משני האגפים (דבר שעבורו נדרש שהאינטגרל יהיה סופי) מקבלים:

\ \int_X f d\mu\le \liminf_{k\to\infty}\int_X f_k d\mu

ניתן לעשות את אותו הדבר גם עם הפונקציה האי שלילית \ g-f_k, ולקבל:

\ \int_X -f d\mu\le \liminf_{k\to\infty}\int_X -f_k d\mu=-\limsup_{k\to\infty}\int_X f_k d\mu
כאשר \ \limsup הוא הגבול העליון. כלומר:

\ \int_X f d\mu\ge \limsup_{k\to\infty}\int_X f_k d\mu

ומהשוואת שתי התוצאות קיבלנו:

\ \limsup_{k\to\infty}\int_X f_k d\mu\le\int_X f d\mu\le\liminf_{k\to\infty}\int_X f_k d\mu

מכיוון שאגף שמאל תמיד לא קטן מאגף ימין, כל אי השוויונים הופכים לשוויונות, ולכן קיבלנו את התוצאה המבוקשת.

## ראו גם

* הלמה של פאטו
* משפט ההתכנסות המונוטונית
* משפט ההתכנסות של ויטלי

## קישורים חיצוניים
* 

התכנסות הנשלטת
התכנסות הנשלטת
התכנסות הנשלטת
יואכים יוהנסון

**יואכים יוהנסון** (שוודית: **Joachim Johansson**; נולד ב-1 ביולי 1982) הוא טניסאי שוודי.

## קריירה
יוהנסון נולד בעיר לונד שבשוודיה וכיום גר במונטה קרלו, מונקו. זכה בתחרות הראשונה שלו מסבב ה-ATP בשנת 2004 בטורניר ממפיס שם גבר בגמר על ניקולס קיפר.
בשנת 2005 זכה בעוד 2 תחרויות (אדלייד ומרסיי).

באליפות ארצות הברית הפתוחה בשנת 2004 ניצח יוהנסון את אנדי רודיק בשלב רבע הגמר, אבל הפסיד ללייטון יואיט בשלב חצי הגמר.

גובהו הרם של יוהנסון (198 ס"מ) מאפשר לו הגשה חזקה הנותנת לו יתרון רב במשחקונים בהם הוא מגיש.

בשלב הרביעי של אליפות אוסטרליה הפתוחה בשנת 2005 שיחק יוהנסון נגד אנדרה אגאסי הוא חבט 51 הגשות ללא מענה בארבע מערכות ולמרות זאת הפסיד במשחק בתוצאה 3:1 לאגאסי.

ב-1 בפברואר 2008 הודיע על פרישה מטניס מקצועי בעקבות פציעה כרונית בכתף.

## תארים

## קישורים חיצוניים

קטגוריה:טניסאים שוודים
קטגוריה:שוודים שנולדו ב-1982
כסווה

**כסווה** (בערבית: **كسوة**) הוא הבד אשר מכסה ומקיף את הכעבה. הוא לרוב עשוי ממשי שחור ורקומים עליו השהאדה ופסוקים מהקוראן.
שמאל|ממוזער|250px
בעבר הכסווה הייתה מורכבת מהבדים אשר כיסו את הבהמות שהובאו כקורבן, והיו בעלי סימנים מיוחדים של קדושה. הכסווה באותה התקופה לא הוחלפה אלא הונחה כסווה מעל כסווה. מנהג זה השתנה בתקופתו של אל-מהדי, ששם לב ששכבות רבות של בד מעמיסות על מבנה הכעבה.

משלב מסוים כוסתה הכעבה בשני אריגים שונים, משי וכותנה, בהתאם לתאריכים בעלי חשיבות פולחנית באסלאם, כמו חודשים קדושים.

הכסווה הוחלפה על ידי השבטים בסבב. בני קורייש נהגו להביא בדים מתימן, אך מתקופת האסלאם ועד היום היא מובאת ממצרים והחלפתה באחריות הח'אליפים. לאחר תום החג', הח'אליפים שבים לקהיר עם הכסווה המשומשת. החל משושלת מוחמד עלי, נהוג לחתוך את הבד 
לחתיכות, המחולקות לאנשי משפחת המלוכה ולאנשי דת בכירים. ניתן לראות חתיכות מבדי כסווה בקברים של בני משפחת המלוכה, שם נוכחותם נחשבת כסוג של ברכה.

## קישורים חיצוניים

* 

## הערות שוליים

קטגוריה:הכעבה
דייוויד לאו

ממוזער|''Ye Madde Designer'', 1935
**דייוויד לאו** (באנגלית: **David Low**; 8 באפריל 1891 – 19 בספטמבר 1963) היה קריקטוריסט בריטי ממוצא ניו זילנדי, מגדולי הקריקטוריסטים במאה העשרים.

## ביוגרפיה
נולד בניו זילנד בשנת 1891. בהיותו כבן עשר למד בהתכתבות בבית הספר לקריקטורות בניגריה את אמנות הקריקטורה. לאחר מכן למד זמן קצר בבית ספר לאמנות בעיר קרייסטצ'רץ' שבניו זילנד. החל לפרסם קריקטורות בעיתוני ניו זילנד ואוסטרליה עוד בהיותו בן 11. בשנת 1919 הגיע לבריטניה והחל לפרסם קריקטורות בעיתונות הבריטית.

לשיא גדולתו הגיע לאו בשנות השלושים והארבעים. הוא הכיר בסכנתה של גרמניה הנאצית מראשיתה ופרסם בשנות השלושים קריקטורות עזות ביטוי בגנות גרמניה הנאצית והיטלר. בציוריו על היטלר ביטא לאו מחד את סכנתו ורצחנותו ומאידך את הצד הנלעג והמגוחך שבאישיותו. הקריקטורות שלו על היטלר ומוסוליני גרמו לאיסור פרסום ציוריו בגרמניה ובאיטליה. בשנת 1937 פנו שלטונות גרמניה לממשלת בריטניה בדרישה להגביל את פרסום הקריקטורות של לאו שלעגו למדיניות הפיוס של נוויל צ'מברלין. הדרישה לא נענתה. בעיתונות הבריטית שתמכה במדיניותו של צ'מברלין כונה לאו "מחרחר מלחמה".

בימי מלחמת העולם השנייה, ובעיקר בימי הבליץ, תרם לאו בציוריו רבות להרמת המורל של העם הבריטי בשעותיו הקשות. ידוע ביותר ציורו מ-14 במאי 1940 "כולנו מאחוריך וינסטון" (All behind you, Winston), שבו הביע תמיכה נלהבת בווינסטון צ'רצ'יל, שאך זה נתמנה לראש ממשלת בריטניה, העומד בראש ממשלת אחדות לאומית עם מפלגת הלייבור. בציור מתואר צ'רצ'יל כשהוא צועד בצעדים נמרצים ומשמאלו ומאחוריו המוני אדם ובראשם חברי ממשלת האחדות ובהם מנהיג הלייבור קלמנט אטלי, כאשר כולם מפשילים את השרוול מעל זרועם הימנית ומאגרפים את כף ידם. כן נודע ציורו "אם צריך, לבד" (Very well, alone) שפורסם ב-24 במאי 1940, בימי המערכה על צרפת ועל ארצות השפלה. בציור מופיע חייל בריטי העומד לבדו, איתן וזקוף שבפניו ארשת נחרצת ורובהו בידו, על צוק סלע אליו מתנפצים גלים סוערים.

במשך כחמישה עשורים של פעילותו פרסם לאו מעל 14,000 קריקטורות. בשנת 1962 זכה לאו לתואר אבירות.

דייוויד לאו נפטר ב-19 בספטמבר 1963.

## קישורים חיצוניים

* הקריקטורות הפוליטיות של דייוויד לאו
* 

קטגוריה:קריקטוריסטים בריטים
קטגוריה:אבירים בריטים
קטגוריה:אמנים ניו זילנדים
קטגוריה:בריטים שנולדו ב-1891
קטגוריה:בריטים שנפטרו ב-1963
קטגוריה:מונצחים בשלט כחול של ארגון המורשת האנגלית
פורט מינור

**פורט מינור** (באנגלית: **Fort Minor**) הוא פרויקט מוזיקלי צדדי של מייק שינודה, חבר להקת "לינקין פארק". בנובמבר 2005 יצא האלבום הראשון של הפרויקט, הנקרא "The Rising Tied".

## מוזיקה
שינודה הקים את פורט מינור על מנת להתנסות בתחומים מוזיקליים שונים מאלו של לינקין פארק. הפרויקט הוא במסורת ה"מאשאפ" משנות ה-2000 ומשתתפים בו אמנים רבים, רובם מז'אנר ההיפ הופ. בין האמנים הנוטלים חלק באלבום ניתן למנות ג'יי זי (המפיק בפועל של האלבום שבעבר עבד ביחד עם לינקין פארק בדיסק המאשאפ Collision Course). אמנים נוספים הם הרכב הראפ Styles of Beyond מהלייבל של לינקין פארק, הזמרת וכותבת השיר הולי ברוק, אריק בובו מסייפרס היל, גוסטפיי מוו-טאנג קלאן, וג'ו האן (הדי ג'יי של לינקין פארק).

### מיקסים
במקביל ליציאת האלבום הראשון יצא אלבום מיקסים וחידושים של האלבום על ידי הדי.ג'יי. גרין לנטרן. האלבום, ששמו הוא "We Major", מציג שיתוף פעולה בין גרין לנטרן ופורט מינור בשירי האלבום המקורי ועוד שירים חדשים. האלבום ניתן לרכישה רק באמצעות האינטרנט.

באוגוסט 2006 זכה פורט מינור בקטגוריית הרינגטון הטוב ביותר לשיר "Where'd You Go".

## דיסקוגרפיה
שמאל|ממוזער|225px|עטיפת האלבום "The Rising Tied"

### אלבומים
* 2005 – The Rising Tied

### אלבומי מיקסים
* 2005 – Fort Minor: Sampler Mixtape
* 2005 – DJ Green Lantern Presents Fort Minor: We Major

### סינגלים
* 2005 – "Petrified"
* 2005, 2006 – "Remember the Name" (יצא מחדש כסינגל ב-2006).
* 2005 – "Believe Me"
* 2006 – "Where'd You Go"
* 2015 – "Welcome"

## קישורים חיצוניים

* 

* האתר הישראלי
* מילים לשירים באלבום "The Rising Tied"
* האלבום של די.ג'יי גרין לנטרן לרכישה

קטגוריה:מאשאפ
קטגוריה:להקות אמריקאיות
קטגוריה:אמני וורנר רקורדס
קטגוריה:להקות שהוקמו בשנת 2004
קטגוריה:להקות שהתפרקו בשנת 2006
חג'ר אל-חטים

ממוזער|תרשים חלקי הכעבה. חג'ר אל - חטים (מספר 5 בתרשים).
250px|ממוזער|שמאל|מתפללים סביב הכעבה. בתמונה ניתן לראות את חג'ר אל חטים.
**חג'ר אל-חטים** (בערבית: ** الحجر الحطيم**, שפירושו: "האבן המנותצת"), המכונה גם חג'ר אסמאעיל (**حجر إسماعيل** "אבן ישמעאל") היא אבן שבורה המהווה את היסוד של הכעבה. על פי מסורת האסלאם, היא הוצבה במקום על ידי ישמעאל כאשר בנה את הכעבה עם אביו אברהם. בשלב מאוחר יותר נבנה סביב האבן מבנה דתי חצי-מעוגל שגובהו נע בין 1.3 ל-2.3 מטר וקוטרו המרבי בין צד לצד הוא שמונה מטרים.

למרות המסורת המוסלמית, מקום זה נחשב לשריד של מבנים דתיים ערביים פגאניים מתקופת קדם-האסלאם, שנבנו סמוך לאתר העלייה לרגל המרכזי של השבטים הערביים - הכעבה. על כן, קיימות מסורות על פיהן אל-חטים הוא הבור המצוי ליד הכעבה, בו הונחו מתנות ומנחות לאל הקדום הובל. כמו כן, מסורות רבות מזכירות כי השבטים הערביים נהגו לקיים את שבועת האמונים באל-חטים בשל קדושתו לאחר עריכת הסכמים שבטיים.

חכמי הדת בימיו הראשונים של האסלאם סברו כי שמירת אל-חטים כמקום קדוש גם באסלאם תעודד שבטים ערביים פגאניים להצטרף לדת החדשה, ותצמצם את מידת התנגדותם לאסלאם. עם זאת, לאורך הדורות היה ניסיון מצד חכמי ההלכה להעניק ייחוד אסלאמי למקום, ולאסור על עריכתם של מנהגים פגאניים שנראו כסותרים לחלוטין את האסלאם. אחת הסיבות לניסיון לאסור על הטקסים הייתה כדי לעמוד בפולמוס הדתי והפילוסופי שנערך בין זרם המועתזילה הרציונלי לבין הזרמים השיעיים והסוניים האדוקים. המועתזילה, שנקבע כזרם העיקרי של האסלאם בתקופת הח'ליף העבאסי אל-מאמון, והיה זרם דומיננטי בתקופת התגבשות האסלאם, טען כי אין צורך בקידוש המקום בשל עברו הפגאני ובגלל אי אזכורו בקוראן. טענות אלה הובילו הן את הסונים והן את השיעים לפרש פסוקים מתוך הקוראן שנגעו לישמעאל בצורה שקשרה את הפסוקים האלה עם אל-חטים, ובכך לטעון כי המקום נזכר בקוראן.

כיום, התפילה ליד אל-חטים היא אחד הטקסים במסגרת העלייה לרגל לכעבה. מאמינים שמרנים מקפידים בעת התפילה במקום לצטט את הפסוקים הקושרים את בניית הכעבה עם ישמעאל ואברהם. כמו כן, מרבים מאמינים רבים לבקש בקשות אישיות שנוגעות לשיפור מצבם החומרי לצד בקשות מחילה והודאה.

## ראו גם
* בעל (אל)

## קישורים חיצוניים

*סקירה מוסלמית מסורתית על קדושת המקום, ותמונת חצי העיגול של אל-חטים (אנגלית)

קטגוריה:הכעבה
נר-הלילה הוורוד

**נר-הלילה הוורוד** (שם מדעי: *Oenothera rosea*; באנגלית: Rose Evening Primrose) הוא צמח רב-שנתי ממשפחת נר-הלילה שמוצאו באמריקה הטרופית ממקסיקו ועד קולומביה.

הצמח שעיר ולעיתים שעיר בצפיפות. גבעולו נמצא במצב בין משתרע לזקוף. שורשו עבה. צורת עליו קרובה לאליפסה וקצותיהם משוננים. פרחיו בולטים בצבעם הנע בין ורוד לוורוד-סגול, ופורחים בעיקר בעונת הקיץ.

הצמח התגלה לראשונה בארץ ישראל בשנות ה-70 בירושלים ובנהריה. הוא אינו נפוץ בארץ, אך בשנים האחרונות ניתן למוצאו בגינות נוי וכן בגן הבוטני בירושלים.

## קישורים חיצוניים

* מספר תמונות של נר-הלילה הוורוד.

קטגוריה:צמחים שתוארו ב-1789
קטגוריה:טקסונים שתוארו בידי שארל לואי ל'אריטייה דה ברוטל
קטגוריה:נר-הלילה
קטגוריה:מיני צמחים פולשים בישראל
לוריין

השמות **לוריין** ו**לוריאן** עשויים להתייחס למספר דברים, בפרט מקומות (כולל בדיוניים).
אגם טאהו

**אגם טאהו** (באנגלית: **Lake Tahoe**) הוא אגם מים מתוקים שנמצא בהרי הסיירה נבדה בין קליפורניה ונבדה שבארצות הברית. כשני שלישים מקו החוף שייכים לקליפורניה. גובה האגם הוא כ-1,899 מטר מעל פני הים.

אזור האגם משמש כאזור נופש לתושבים משתי המדינות, רבים מחזיקים בקתה באזור, ובחורף אתרי סקי באזור מושכים גולשים רבים (הגדול והמפורסם בהם הוא "הבנלי").

## קישורים חיצוניים

* 
* Panorama of Lake Tahoe shoreline, תמונה פנורמית של אגם טאהו וחוף שלו, באתר "הדמיות פארקים"
* Lake Tahoe Data Clearinghouse
* Lake Tahoe, US EPA
* 

קטגוריה:קליפורניה: גאוגרפיה
קטגוריה:נבדה: גאוגרפיה
טאהו
קטגוריה:אגמים הרריים
קטגוריה:אגמי בקע
פוליטינט

אתר האינטרנט **פוליטינט** אפשר לגולשים להציע הפניות לתכנים שהם מייצרים בבלוגים, יומני רשת, דיונים בפורומים פוליטיים ובאלבומי תמונות באינטרנט. מערכת פוליטינט עברה על ההפניות ואם היא מצאה אותן כמתאימות, הן התפרסמו באתר. לצדה של כל הפנייה הופיע דירוג הגולשים, כדי שניתן יהיה להבחין מיד בהפניות המומלצות.

פוליטינט, שהוקם בידי עמיחי יעקבי, עיתונאי מחשבים ומומחה תוכן, ויריב חבוט, מייסד אתר הבלוגים "ישראבלוג", היה אתר עצמאי ונטול עמדה פוליטית שהוקם במטרה ללוות את מסע בחירות 2006, כפי שהתבטא על ידי הגולשים ברשת. חברי מפלגות רבים פרסמו בפוליטינט מידע ממקור ראשון ומזווית אישית על התרחשויות חמות והתפתחויות הקמפיינים. 

בין הכותבים באתר נמנו עיתונאים ופוליטיקאים כאורי אבנרי, לוי יצחק הירושלמי, דניאל בלוך, רומן ברונפמן, דב חנין ורבים אחרים שכתבו יומן דעות אישי באינטרנט. האתר הביא את דבריהם כפי שנכתבו מבלי שיהיו כפופים לשיקולי עריכה ופוליטיקה מערכתית פנימית. לצדם כתבו בפוליטינט גם בלוגרים וגולשים מעורבים ופעילים פוליטיים מכל קצות הקשת.

באתר הופיעה רשימה של הנושאים הבוערים שעל סדר היום, שהתעדכנה באופן אוטומטי מתוך תוכני הגולשים. 

לאחר הבחירות המשיך האתר לשמש את הכותבים לריכוז השיח הפוליטי ברשת הישראלית. 

אתר פוליטינט נסגר בסוף 2009.

## קישורים חיצוניים
 בארכיון האינטרנט
* 
* כתבה על הקמת האתר ב"net מגזין"

קטגוריה:אתרים מבוססי תוכן משתמש
גאורג ברנדס

[ממוזער|250px|גאורג ברנדס ב-1900, ציור מאת [פ.ס. קרוייה|פ.ס.קרוייה (Krøyer)]]
ממוזער|גאורג ברנדס בצעירותו
**גאורג מוריס כהן ברנדס** (בדנית: **Georg Morris Cohen Brandes**; 4 בפברואר 1842 – 19 בפברואר 1927), מבקר ספרות ומלומד דני יהודי. היה מחשובי מבקרי הספרות באירופה בחצי השני של המאה ה-19, ותאורטיקן שהרצאותיו הביאו לפריצת הדרך של הספרות הסקנדינבית המודרנית.

## קורות חיים
ברנדס נולד בקופנהגן למשפחה יהודית מהמעמד הבינוני. ברנדס גדל בבית חילוני וחונך ברוח ההשכלה האירופית, ללא זיקה דתית או לאומית.

ב-1859 החל ברנדס ללמוד משפטים באוניברסיטת קופנהגן, אך לאחר זמן קצר עבר ללימודי הפילוסופיה. בשנים 1862–1863 זכה ברנדס בפרסים על חיבוריו "הרומן ההיסטורי" ו"על מושג הגורל בטרגדיה העתיקה". בראשית דרכו הושפע ברנדס מהפילוסוף הדני סרן קירקגור.

ברנדס טייל ברחבי אירופה במשך מספר שנים, נפגש עם אישים גדולים, שעמד על גדולתם מבעוד מועד, והיה עוזר להם במלחמתם על השקפתם. בהדרגה הלך ונהיה לאחד מראשי המדברים של המחשבה האירופאית.

במהלך שנות ה-70 של המאה ה-19 ברנדס העביר סדרת הרצאות באוניברסיטת קופנהגן בשם "ראשי הזרמים של ספרות המאה ה-19". ההרצאות פורסמו בשישה כרכים בשנים 1872–1890, ותורגמו לשפות רבות. ברנדס סקר בהרצאותיו את הספרות הרומנטית האירופאית בארצות שונות, תוך דגש הומניסטי על האישיות של כל כותב, וקריאה לחיבור ספרות ריאליסטית ולא פנטסטית, מה שהשפיע מאוד על הכותבים הסקנדינבים.

ב-1888 ערך ברנדס סדרה של הרצאות באוניברסיטה של קופנהגן על כתביו של ניטשה. הרצאותיו של ברנדס על ניטשה עוררו עניין והביאו להתעניינות בכתביו של ניטשה, שעד אז נחשב לאלמוני באירופה.

ב-1889 שלח תיאודור הרצל לברנדס עותק של ספרו "מדינת היהודים" ונתקל בתגובה צוננת מצד ברנדס. גם אחד העם הביע את מורת רוחו שברנדס היהודי מפרסם מאמרי ביקורת על יצירות "כל הספרויות שבעולם", זולת הספרות העברית. לטענתו, מאמרי הביקורת של ברנדס כתובים אמנם בידיו של יהודי, אך אין להחשיבם חלק מן 'הספרות הלאומית' של העם היהודי.

מכתביו המאוחרים, חשוב במיוחד ספרו הלימודי המונומנטלי על ויליאם שייקספיר (1897-8), הכולל לימוד מעמיק ומקיף של יצירותיו תוך ניסיון לשרטט ביוגרפיה של המשורר.

## כתביו שתורגמו לעברית
* מונוגרפיה על פרדיננד לסל, בתוך: פרדיננד לסל, **יומן נעורים**, תל אביב: מסדה: לגבולם: בהשתתפות מוסד ביאליק, תש"ו. תרגם מגרמנית: ישראל כהן.
* **גיאורג ברנדס – פרידריך ניצ’שה: חליפת מכתבים** (תרגם והקדים מבוא: ישראל זמורה), **חליפת מכתבים**, תל אביב: מחברות לספרות, 1949. 
* **ראשי הזרמים בספרות המאה התשע עשרה** (תרגם: א’ ראובני), תל אביב: מסדה, תשי"ד. 
* **הכנסת הרומנטית בצרפת** (תרגם: ד"ב מלכין), ירושלים, תל אביב: מוסד ביאליק ומסדה, [תשי"ח]. 
* **טרגדיות שכספיר: המלט, מקבת, אותלו, ליר** (תרגום והערות: מאיר איילי), תל אביב: תרבות וחינוך, בסביבות 1968. 

[ממוזער|"פרידריך ניטשה", ספרו של גיאורג ברנדס, מתורגם ל[יידיש, ניו יורק, 1918]]

## קישורים חיצוניים

* ראובן בריינין, גיאורג ברנדס, ברלין, 17 באוגוסט 1902, בפרויקט בן-יהודה
* 
* 
* 
* 
* 
* 

## הערות שוליים

קטגוריה:חוקרי ספרות דנים
קטגוריה:חוקרי ספרות יהודים
קטגוריה:יהודים דנים
קטגוריה:מבקרי ספרות יהודים
קטגוריה:בוגרי אוניברסיטת קופנהגן
קטגוריה:סגל אוניברסיטת קופנהגן
קטגוריה:דנים שנולדו ב-1842
קטגוריה:נפטרים ב-1927
מיני-אלבום

**מיני-אלבום** (באנגלית: **Extended play**, ובראשי תיבות: **EP** או אי-פי), פירושו אלבום קצר. מיני-אלבום הוא תקליט או תקליטור שהוא ארוך מדי מכדי להיקרא סינגל מצד אחד, וקצר מדי בשביל להיקרא אלבום מצד שני. מיני-אלבום לרוב כולל כ-4 עד 8 רצועות מוזיקה ואורכו כ-15 עד 30 דקות. אומנם בעבר, במיוחד בימים שלפני המצאת התקליטור, הוציאו אמנים רבים אלבומים באורך מלא שהתאימו להגדרה המודרנית של המיני-אלבום. לעומת זאת, כיום ישנם מיני-אלבומים שהם ארוכים מספיק על מנת להיקרא גם "אלבומים" (לדוגמה, A Change of Seasons של Dream Theater שאורכו 57 דקות).

המונח "Extended play" תיאר במקור סינגלים שהתארכו אל מעבר לסטנדרט של סינגל, אך עם הזמן הפך למונח המתאר אלבומים שהם קצרים מן הרגיל, מעין חצי אלבומים. כיום הם בדרך כלל מוצאים לאור כפרומו לקראת אלבום עתידי, או כאסופה של שירים שלא התאימה לרוחו של אלבום שלם שיצא באותה התקופה. כיום הבחירה אם להגדיר אלבום קצר כמיני-אלבום היא בידי האמן. ישנן דוגמאות רבות למשמעות של הוצאת מיני-אלבום. כך למשל ישנם אמנים המעדיפים להגדיר אלבום קצר כמיני-אלבום, כדי שהוא ייראה משמעותי יותר בדיסקוגרפיה שלהם.

המונח נכנס לשימוש בתקופה שבה אלביס פרסלי פרץ לתודעת הציבור, ואף קיימת בדיחה מפורסמת על כך ש-EP הם ראשי התיבות של שמו. פרסלי שלט ללא עוררין במצעדי מכירות המיני-אלבומים הראשונים, כאשר הוא מגיע אל רשימת עשרת הגדולים עם 16 מיני-אלבומים שונים, מתוכם שישה הגיעו אל המקום הראשון, והאחרון שבהם נותר במקום הראשון 86 שבועות ברציפות. בתקופת המיני-אלבומים שלו מכר אלביס מעל 16.5 מיליון יחידות, יותר מכל להקה או אמן אחר בהיסטוריה.

אליס אין צ'יינס היא הלהקה הראשונה בהיסטוריה שמיני-אלבום שלה, Jar of Flies מ-1994, הגיע למקום הראשון במצעד המכירות של בילבורד. המיני-אלבום השני שהגיע למקום ראשון במצעד המכירות של בילבורד היה הפרויקט מאש-אפ המשותף של לינקין פארק ו-Jay-Z משנת 2004. בשנת 2011, יצא המיני-אלבום השלישי שהגיע למקום ראשון במצעד המכירות של בילבורד - אלבומם של אמינם ורויס דה Hell: The Sequel עם 171,000 מכירות בשבוע הראשון.

## קישורים חיצוניים

*
קטגוריה:סוגי אלבומים
ז'אן ארפ

[ממוזער|שמאל|200px|[קולאז' (1916-1917)]]
**ז'אן (הנס) ארפ** (בצרפתית: **Jean Arp** או **Hans Arp**; 16 בספטמבר 1886 – 7 ביולי 1966) היה צייר, פסל ומשורר שווייצרי.

## ביוגרפיה
ארפ נולד בשטרסבורג בחבל אלזס-לורן שבין צרפת לגרמניה. בשנת 1904 עזב ארפ את לימודיו הטכניים ויצא לפריז, שם פרסם את שיריו לראשונה. בשנת 1908 החל ארפ את לימודיו באקדמיה לאמנות בצרפת (Académie Julian). בשנת 1915 עבר להתגורר בשווייץ כשהוא מתחמק מגיוס לצבא.

ארפ היה ממקימי תנועת הדאדא בציריך ביחד עם האמנים מרסל ינקו, טריסטן צארה, הוגו באל ואחרים. לאחר התפרקות קבוצת הדאדא, נמנה ארפ עם חברי התנועה הסוריאליסטית בפריז.
אשתו הראשונה, הרקדנית והאמנית סופי טויבר-ארפ נפטרה בשנת 1943. לאחר מכן הוא נשא את האספנית מרגרט הגנבך.

סגנון עבודותיו של ארפ היה מופשט והוא התרכז ביצירת פסלים, תבליטים וקולאז'ים ובהם צורות אותן כינה 'ביו-מורפיות'. צורות אלו, הנובעות מן האר נובו ומהאמנות הסימבולית היו בעלות קווי מתאר מעוגלים ודמו לחלקי גוף או יצורים שונים.

מקור סגנון עבודותיו הייחודי של ארפ, הוא בהכנסת אלמנטים לא שיפוטיים אל תוך האמנות, בעיקר דרך הרעיון של יצירה "אוטומטית". במסגרת רעיון זה, אותו פיתח האמן והמשורר אנדרה ברטון, נוצרת הקומפוזיציה בעבודות האמנות מתוך אלמנטים של מקריות. כך לדוגמה נוצרו קולאז'ים מתוך נפילה מיקרית של חלקי נייר על גבי פורמט העבודה.

יצירותיו של ארפ שונות מיצירות הסוריאליזם בכך שהן חסרות את האופי הפסיכולוגי של העבודות, אשר הודגש על ידי ברטון ואחרים (לעומת הגישות השונות אשר יוצגו למשל על ידי ז'ורז' בטאיי). עם זאת יש בהן חינניות וקלילות.

בין שיריו ידוע השיר "הפיל הטירולי", שיר בסגנון סוריאליסטי ואבסורדי:

ממוזער|המיצב "סף ירושלים 1961–1972" מעשה ידיו של ז'אן ארפ בגן מאיר שרמן בירושלים
המיצב "סף ירושלים 1961–1972" מעשה ידיו הוצב בגן מאיר שרמן (חלק מגן העצמאות) ברחוב המלך ג'ורג' בירושלים. הפסל נקנה בשנים האחרונות לחייו של ארפ והוא נוצר לאחר מותו לפי מתווה שהכין.

בשנת 2007 נפתח "מוזיאון ארפ" בעיירה ליד קלן. המוזיאון כולל בניין תחנת רכת ישנה ששופץ על ידי אמנים שונים (לרבות תומאס האבר) ובניין חדש שתוכנן על ידי ריצ'רד מאייר.

## לקריאה נוספת

* ז'אן ארפ, הפיל הטירולי, בתוך: **דאדא וסוריאליזם בצרפת**, הוצאת הקיבוץ המאוחד, 1992.
* סטיבן א. נאש (עורך), **מאה שנות פיסול מודרני**, מוזיאון תל אביב לאמנות הוצאת דביר, 1989.
* זיוה עמישי-מייזלש (ראש הצוות), **אמנות בעידן הטכנולוגי**, יחידה 9 – דאדא: היחס הדו־ערכי למכונה, האוניברסיטה הפתוחה, 1982, הפרק "ז'אן ארפ", עמ' 49–56.

## קישורים חיצוניים
* 
* 

## הערות שוליים

קטגוריה:פסלים שווייצרים
קטגוריה:ציירים שווייצרים
קטגוריה:משוררים שווייצרים
קטגוריה:אמני דאדא
קטגוריה:אמנים סוריאליסטים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר האמנויות והספרות
קטגוריה:בוגרי אקדמיה ז'וליאן
קטגוריה:שווייצרים שנולדו ב-1886
קטגוריה:שווייצרים שנפטרו ב-1966
Jar of Flies

**Jar of Flies** (**[[צנצנת]] זבובים**) הוא מיני-אלבום של להקת הגראנג' אליס אין צ'יינס. השם לקוח מניסוי מדעי שנערך בבית-ספרו של ג'רי קאנטרל, גיטריסט הלהקה, שבו הונחו שתי צנצנות שאליהן הוכנסו זבובים אחת ליד השנייה, באחת קיבלו הזבובים מזון ובשנייה הורעבו עד כדי קניבליזם.
## הפקה
לאחר שהוציאה את האלבום Dirt, שהיה לדעת רבים אלבום מטאל לכל דבר ולווה במסע הופעות מצליח שהיה ברוח דומה, ציפה עולם המוזיקה לעוד יצירה כבדה, זועמת ורועשת של אליס אין צ'יינס. הלהקה הפתיעה את המעריצים ואת המבקרים כאחד כשהוציאה בינואר 1994 את Jar of Flies, שהציג חזרה אל הצליל הרך והאקוסטי של Sap, עם מנגינות מורכבות ונגיעות קלות של כלי מיתר. Jar Of Flies הפך למיני-אלבום הראשון שהגיע למקום הראשון במצעד האלבומים הנמכרים ביותר בארצות הברית. כל השירים נכתבו והוקלטו במשך שבוע אחד.

בשיר "Nutshell" ("קונכייה") מתאר ליין סטיילי, שנאבק בהתמכרותו להרואין, את בדידותו וניכורו מן העולם ("אני לוחם בקרב הזה לגמרי לבדי, אף אחד לבכות על כתפו, אף מקום לקרוא לו בית... אם לא אוכל להיות עצמי, ארגיש יותר טוב מת").

## רשימת השירים

## קישורים חיצוניים

קטגוריה:אלבומי אליס אין צ'יינס
קטגוריה:מיני-אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון בניו זילנד
קטגוריה:אלבומי חברת קולומביה רקורדס
אלבום הופעה

**אלבום הופעה** (באנגלית: **Live album**) הוא אלבום המכיל הקלטה של הופעה מוזיקלית, או קטעים מתוך הופעות שונות. אלבומי הופעה החלו לצאת לאור בשנות ה-60 של המאה ה-20, כאשר אלבומים החלו להיחשב ליצירות בפני עצמן, ולא כאסופה מקרית של שירים.

רוב האמנים המקליטים המצליחים מוציאים לפחות אלבום הופעה אחד במשך הקריירה שלהם. רוב אלבומי ההופעה נחשבים לחלקים פחות חשובים בקריירה של אמן, ואינם נמכרים בכמויות שבהם נמכרים אלבומי אולפן. עם זאת, קיימים אמנים שמכרו יותר אלבומים בהופעה מאלבומי אולפן, למשל קיס, ג'יימס בראון וגרייטפול דד. לעיתים מקליטים האמנים הופעות מיוחדות, כגון הופעות רוק ומטאל בליווי תזמורת סימפונית. אלבומי הופעה לעיתים קרובות הם בעצם אלבומים כפולים הנפרשים על שני תקליטורים, שכן הופעת רוק גדולה מתמשכת בדרך כלל כשעתיים, בעוד שכל תקליטור יכול להכיל עד כ-70 דקות של מוזיקה.

## אלבומי ההופעה הנמכרים ביותר
אלבום ההופעה הנמכר ביותר בכל הזמנים בישראל הוא "ריטה רמי – המופע המשותף" של ריטה ורמי קלינשטיין משנת 2001, שנמכר בלמעלה מ-150,000 עותקים.

### בישראל

## קישורים חיצוניים

* 
* 
* "האנשים מאחורי הכפתורים - הקלטת הופעות חיות" - תומר פישר מראיין את איתמר אשפר על אלבומי ההופעות החיות שהשתתף בהקלטתם.

## הערות שוליים

*
קטגוריה:סוגי אלבומים
קטגוריה:ערכים בלי תמונה
סקאנק אנאנסי

**סקאנק אנאנסי** (**Skunk Anansie**) היא להקת רוק בריטית שפעלה מאמצע שנות התשעים עד שנת 2001, ושוב החל מ-2009.

הלהקה הוקמה ב-1994 על ידי הסולנית דברה דייר, המכונה **סקין**, הבסיסט ריצ'רד לואיס, המכונה **קס**, הגיטריסט מרטין קנט, המכונה **אייס**, והמתופף רובי פרנס, שהוחלף על ידי **מארק ריצ'רדסון**. חברי הלהקה מספרים שבחרו להיקרא על שם "אנאנסי", איש-עכביש מיתולוגי מהאיים הקריביים והוסיפו לשם את המילה "סקאנק" (בואש) כדי שהוא "יישמע מלוכלך יותר".

הלהקה הוגדרה כלהקה "פוליטית", אך חבריה העדיפו להיקרא פשוט "להקת רוק". סקין עצמה הגדירה את הלהקה כלהקת "קְליט-רוק" ("קליט" הוא קיצור של המילה Clitoris, דגדגן). שירי הלהקה מביעים דעות חזקות בנושאים כגון פמיניזם וגזענות.

## היסטוריית הלהקה
הלהקה הופיעה לראשונה במרץ 1994 במועדון ה"ספלאש" הלונדוני. שני הסינגלים הראשונים מאלבומם הראשון, Paranoid and Sunburnt, היו "Little Baby Swastikkka" ו-"Selling Jesus", שהיו מאוד שנויים במחלוקת ועסקו בגזענות ובמסחור הדת. ב-1995 הופיעו שני שירים של הלהקה בפסקול הסרט "ימים משונים". באותה שנה קיבלה הלהקה את התואר "הלהקה הבריטית החדשה הטובה ביותר" על ידי קוראי מגזין המוזיקה קראנג!, ושנה מאוחר יותר את התואר "ההופעה הטובה ביותר" באותו מגזין.

ב-1996 הוציאה הלהקה את אלבומה השני, Stoosh, בו נכללו השירים "All I Want" ו-"(Brazen (Weep". ב-1997 היא הייתה מועמדת לפרסי "ההופעה הטובה ביותר" ו"הלהקה הטובה ביותר" בטקס פרסי המוזיקה של MTV אירופה.

ב-1999 יצא אלבומה האחרון של הלהקה לפני פירוקה, Post Orgasmic Chill בחברת וירג'ין. אלבום זה כלל את השיר "Secretly" שהופיע בפסקול הסרט "משחקי פיתוי". ב-2001 התפרקה הלהקה.

## אחרי הפירוק
ב-2003 הוציאה סקין את אלבום הסולו הראשון שלה, Fleshwounds, וב-2006 יצא אלבומה השני. אייס הוציא אלבום סולו בשם Still Hungry, בו שיתף פעולה עם אמני רוק שונים. מארק ריצ'רדסון היה המתופף של להקת פידר בשנים 2002–2009.

## איחוד
ב-2009 הלהקה התאחדה, הוציאה אלבום אוסף בשם Smashes & Trashes שכלל 3 שירים חדשים ויצאה לסיבוב הופעות באירופה.

ב-13 בספטמבר 2010 יצא אלבומה הרביעי של הלהקה, Wonderlustre.
הסינגל הראשון מתוכו, My Ugly Boy, יצא ביולי 2010.
הסינגל השני מתוכו, Over The Love, יצא בנובמבר 2010.
הסינגל השלישי מתוכו, You Saved Me, יצא במרץ 2011.

ב-ספטמבר 2012, יצא אלבומה החמישי של הלהקה, Black Traffic, לראשונה תחת לייבל עצמאי.
הסינגל Sad, Sad, Sad מתוכו, יצא מבעוד מועד ליוטיוב כבר ביוני 2012.

## הופעות בישראל
הלהקה הופיעה בישראל לראשונה בקיץ 1997 בנמל חיפה ובשנת 2000, וחיממה אותה להקת היהודים.

בחודש יוני 2013 פרסמה הלהקה בעמוד הפייסבוק שלה כי היא לקראת סיבוב הופעות בפסטיבלים ברחבי העולם, שיכלול גם את ישראל. הפרסום זכה לתגובות אנטי-ישראליות רבות, שדרשו מהלהקה לא להופיע בישראל. סולנית הלהקה הגיבה על כך, ואמרה כי הלהקה מופיעה בפני אנשים ואין בכוונתם לבטל את ההופעה. הלהקה הופיעה באמפי שוני בבנימינה, ב-20 וב-21 באוגוסט 2013.

## קישורים חיצוניים

* 

* סקאנק אנאנסי – האתר הרשמי
* 
* 

## הערות שוליים

קטגוריה:להקות בריטיות
קטגוריה:אמני וירג'ין רקורדס
קטגוריה:להקות שהוקמו בשנת 1994
תפרוסת אוכלוסייה

**תפרוסת [[אוכלוסייה]]** היא צורת התפשטות הנפשות על שטח מוגדר כלשהו (מדינה, עיר, יישוב, יבשת וכדומה). "תפרוסת אוכלוסייה" מתארת את מספר התושבים במקום מסוים בניגוד לצפיפות אוכלוסייה המתארת את מספר התושבים ביחס לשטח.

כאשר האוכלוסייה ממוקדת יותר באזורים מסוימים ולא בכל רחבי השטח, נוצר מצב שבו בחלק מהאזורים יש תפרוסת צפופה ואילו אזורים אחרים נחשבים לאזורים עם תפרוסת דלילה. כאשר בכל השטח המוגדר קיים אותו מספר נפשות, ניתן לומר שתפרוסת האוכלוסייה אחידה.

בדרך כלל תפרוסת האוכלוסייה בעולם אינה אחידה. בישראל לדוגמה, נכון לשנת 2014, כ-45% מהאוכלוסייה מתגוררים במטרופולין תל אביב, המהווה 7% בלבד משטח המדינה. את ריכוזי האוכלוסייה הגדולים והצפופים ביותר בעולם נמצא במערב אירופה, בצפון-מזרח ארצות הברית, במזרח אסיה ובדרום-מזרח אסיה.

## גורמים המשפיעים על תפרוסת אוכלוסייה
תנאי מחיה קשים, כגון אקלים קיצוני או תנאי שטח לא נוחים (רכסי הרים, יערות סבוכים) גורמים לירידה בכמות האנשים במקום. לכן תפרוסת האוכלוסין תהיה פחות צפופה באזורים של מדבריות, קטבים, יערות טרופיים.

מצד שני, קיימים גורמים אשר מעודדים תפרוסת אוכלוסין צפופה יותר, למשל תנאי שטח נוחים וחשיבות היסטורית שיש למקום.

בין התהליכים האנושיים המשפיעים על שינויים בתפרוסת האוכלוסייה ניתן למנות את הגידול באוכלוסיית העולם ותנועות הגירה. פיתוח טכנולוגיות, ובפרט אמצעי תחבורה, מאפשרים לאנשים להגר למקומות מרוחקים וליישב גם אזורים שפחות נוחים להתיישבות. קצב גידול האוכלוסייה יצר מגמת עיור, ויישובים רבים הפכו מכפרים לערים בשל גידול במספר התושבים. קיימים גם תמריצים שנוצרים על ידי שלטונות אשר מבקשים לעודד מעבר של אוכלוסייה למקום מסוים, כגון: הטבות ומענקים, בנית מגורים ויצירת מקומות עבודה.

על פי סרג'ו דלה-פרגולה תפרוסת האוכלוסייה בישראל הושפעה משני כוחות מנוגדים: מצד אחד ממאמצים לפזר את האוכלוסייה על פני כל המדינה (למשל, על ידי הכוונת עולים חדשים לפריפריה) ומצד שני, הגירה טבעית של צעירים ומשכילים אל מרכז הארץ.

## ראו גם
* תפרוסת אוכלוסייה באתר הלשכה המרכזית לסטטיסטיקה
## הערות שוליים

קטגוריה:דמוגרפיה
אלבום להיטים

**אלבום להיטים** (באנגלית: **Greatest Hits" album"** או **"Best of album"**) הוא סוג של אלבום אוסף, הכולל שירים מצליחים שכבר יצאו לאור בעבר, שירים נדירים (Rarities) או שילוב של שניהם. לפעמים אלבומי להיטים כוללים גם רמיקסים ללהיטים ישנים, שירים בהופעה או שירים חדשים, על מנת להפוך את האוסף לאטרקטיבי יותר בעיני האנשים שמחזיקים ברשותם את כל אלבומיו של האמן. בישראל משמשות בעיקר הכותרות "האוסף", "המיטב" או "מבחר" כליווי לשם האלבום או המבצע, אם כי קיימות גם כותרות מקוריות כמו אוספ אלפנט של יוסי אלפנט, אסיף של נורית גלרון, או אוספורטיס של רמי פורטיס.

אלבומי "Greatest Hits" מכילים בדרך כלל סינגלים בולטים שהצליחו במצעדים, בעוד שאלבומי "Best of" כוללים שירים שאהובים במיוחד על המעריצים, גם אם הם לא יצאו כסינגלים. לדוגמה, "האלבום הכחול" של הביטלס הוא אלבום "Best of", בעוד שהאלבום "1" הוא אלבום "Greatest Hits" המכיל את כל השירים של הביטלס שהגיעו למקום הראשון במצעדים בין 1962 ו-1970, ואיננו מכיל את רוב השירים שהופיעו ב"אלבום הכחול".

Johnny's Greatest Hits של ג'וני מאת'יס מ-1958 נחשב לאלבום הלהיטים הראשון בהיסטוריה.

אמנים צעירים רבים הוציאו אלבומי אוסף בשלבים מוקדמים מאוד של הקריירה שלהם, בעיקר זמרי, זמרות ולהקות פופ. לדוגמה, הזמרת והשחקנית הילרי דאף הוציאה אלבום אוסף ב-2005, לאחר שני אלבומי אולפן שקדמו לו, הראשון שבהם מ-2003.
*
קטגוריה:סוגי אלבומים
ענת מלכין-עלמאני

**ענת מלכין-עלמאני** היא כנרת ילידת ישראל, אשר היגרה לארצות הברית.

## קורות חיים
החלה ללמוד נגינה בכינור בגיל 5, אצל אביה, אייזיק מלכין. אותה שנה היגרה משפחתה לארצות הברית ובגיל 6 כבר החלה להופיע בנגינת סולו עם תזמורות אמריקאיות. בגיל 10 יצאה לסיבוב הופעות בינלאומי ראשון, עם תזמורות סימפוניות בנורווגיה, מקסיקו וקליפורניה. 

בגיל 16 הופיעה לראשונה בקרנגי הול בניו יורק, בקונצרט בניצוח אלכסנדר שניידר. בהמשך הופיעה בקונצרטים וברסיטלים ברחבי העולם, בהולנד, ישראל, צרפת, קוריאה הדרומית, בריטניה וארצות הברית.

ענת הייתה תלמידתו של ג'וזף גינגולד והיא בוגרת בית הספר למוזיקה ג'וליארד בניו יורק. יש לה תואר מוסמך בהצטיינות מקונסרבטוריון מאסטריכט בהולנד. כיום היא נמנית עם סגל המורים לכינור בבית הספר מנהטן למוזיקה ו-The Academy of Music Festival בניו יורק. 

ענת מופיעה גם עם אחותה, הכנרת ברכה מלכין, ב"מלכין דואו", שזכה בתחרויות רבות והופיע בישראל, איטליה וארצות הברית. היא מנגנת מוזיקה קאמרית בהרכבים שונים.

בתקופת לימודיה בג'וליארד, בגיל 19, עברה ענת תאונת דרכים קשה, שבה נפגעו כף ידה השמאלית ושכמה הימנית. במשך שמונה שנים עברה 12 ניתוחים וטיפולי פיזיותרפיה מרובים לתיקון הנזק.

## קישורים חיצוניים

* 
*

קטגוריה:כנריות יהודיות
קטגוריה:מוזיקאיות יהודיות אמריקאיות
קטגוריה:מוזיקאים יהודים אמריקאים
קטגוריה:ילדי פלא במוזיקה קלאסית
קטגוריה:כנריות אמריקאיות
בוזון כיול

**בוזוני כיול** הם חלקיקים מקבוצת הבוזונים המתנהגים כנושאי כוחות היסוד. לפי תורת השדות הקוונטית, חלקיקים אלמנטריים מפעילים כוחות האחד על השני על ידי החלפת בוזוני כיול.

על־פי המודל הסטנדרטי, קיימים שלושה סוגים של בוזוני כיול, המשויכים לכוח האלקטרומגנטי, הכוח הגרעיני החזק והכוח הגרעיני החלש. פוטונים הם בוזוני הכיול של הכוח האלקטרומגנטי, הכוח הגרעיני החלש מועבר באמצעות בוזוני W ו-Z, ונושאי הכוח הגרעיני החזק הם הגלואונים. בגלל הכליאה, גלואונים אינם יכולים להימצא לבדם, ועל־כן מתקבלים כדורי גלואונים מסיביים במקום, או מזונים, המורכבים כל אחד מקווארק ואנטי קווארק.

קיימת השערה כי קיים סוג רביעי של בוזון כיול, גרביטון, הנושא את כח הכבידה. ואולם התצפית בו קשה מאוד, ועצם קיומו לא הוכח ניסיונית.

השדה הקוונטי המתאים לבוזון כיול נקרא שדה כיול, ותכונותיו נקבעות לפי תורת הכיול המתאימה.

## ראו גם
*המודל הסטנדרטי
*תורת כיול
*שדה כיול
*בוזון היגס

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פיזיקת חלקיקים
קטגוריה:תורת השדות הקוונטית
מררית מצויה

**מְרָרִית מצויה** (שם מדעי: .*Picris rhagadioloides (L.) Desf*) מין צמח עשבוני חד-שנתי זיפני, זקוף, גובהו 40 עד 100 ס"מ וצהוב פרחים ממשפחת המורכבים. היא נפוצה בכל ישראל ובעיקר באזורים לא מדבריים בגינות, באשפתות, בצדי דרכים ובשדות בור. פריחתה מאמצע מרץ עד תחילת יוני והבשלת הפרי מסוף אפריל.

## שמות הצמח
שמות נרדפים בספרות (Heterotypic Synonyms):

* השם המדעי Picris altissima Delile מצוי באתרים הישראלים ובמגדיר של זהרי מיכאל ומגדיר הצהוב.
* השם המדעי *Picris sprengeriana בפרק 3 בפלורה*.
השם "מררית" ניתן למין *Picris sprengeriana*, המוכר בימינו כמררית מצויה, במילון "ילקוט הצמחים" (הערה 435) משנת 1930 בהתאם להמלצתו של אפרים הראובני, וניתן כשם הסוג במילון "צמחי ארץ ישראל – שמות המשפחות והסוגים" משנת 1946 בסעיף 696. השם המלא "מררית מצויה" אושר ברשימת שמות צמחי ארץ ישראל משנת 2003.

השם המדעי של הסוג Picris משמעותה ביוונית מרירות משום הטעם המר בחלק ממיני הסוג.

## מורפולוגיה
ממוזער|תקריב קרקפת של מררית מצויה
מררית מצויה היא מין צמח עשבוני חד-שנתי זיפני, זקוף, גובהו 40 עד 100 ס"מ ממשפחת המורכבים. מין זה מכוסה בזיפים מאונקלים בראשם (בשונה משן-ארי).

הגבעול עגול ומסתעף בדלילות בחלקו העליון.

העלים מסורגים פשוטים (אינם מחולקים) מרוכזים בבסיס הגבעול ופזורים גם לאורכו (בשונה משן-ארי). עלי הגבעול חסרי פטוטרות, מפורצים בבסיסיהם לזוג אוזניות שחובקות את הגבעול; זקופים וצידם העליון מפונה וצמוד אל הגבעול ושפתם משוננת. אורך הטרפים 20 עד 60 מ"מ לעיתים רחוקות 90 מ"מ ורוחבם 5 עד 20 מ"מ ויותר.

בחלקו העליון של הגבעול ישנם חפים אחדים, קרובים לקרקפת, אך מחוצה לה.

הקרקפת נפתחת במלואה וכל פרחיה דו-מיניים, צהובים, לשוניים ונראים היטב מבחוץ. לשון הכותרות מסתיימות ב-5 שיניים. אורך הקרקפת 10 עד 15 מ"מ ורוחבו 6 עד 9 מ"מ והם גדלים עם הבשלת הפרי.

המצעית חשופה.

המעטפת דמוית גביע, עם הבשלת הזרעים ניכר כיווץ באמצעה.

הזרעונים קירחים, מקומטים מאוד לרוחבם, חסרי מקור ובקודקודם ציצית של זיפים. וצבעם בעת ההבשלה חום. הזרעונים ההיקפיים שונים מהמרכזיים בצורת הציצית.

הציצית נשירה, עשויה 8 או יותר זיפים ארוכים, מנוצים, מורחבים בבסיסם ומאוחים לטבעת בסיסית. ציצית זרעוני ההיקף קצרה הרבה יותר מזאת של זרעוני המרכז.

## תמונות

קובץ:מררית מצויה פרחים בשעות הצהריים.jpg|קרקפות סגורות בשעות הצהריים של מררית מצויה
קובץ:מררית מצויה פרח.jpg|בתחתית הקרקפת ישנם חפים
קובץ:מררית מצויה ודבורה.jpg|הפיתיון לדבורה - אבקה
קובץ:מררית מצויה פריחה.jpg|פריחה של מררית מצויה


## הערות שוליים

## קישורים חיצוניים

קטגוריה:צמחים שתוארו ב-1814
קטגוריה:טקסונים שתוארו בידי אליר רפנאו דליל
קטגוריה:מורכבים
קטגוריה:ארץ ישראל: מורכבים
קטגוריה:פרחים צהובים בארץ ישראל
קורט מאזור

**קורט מאזור** (בגרמנית: **Kurt Masur**; 18 ביולי 1927 – 19 בדצמבר 2015) היה מנצח גרמני.
[ממוזער|208x208px|קורט מאזור מנצח על [התזמורת הסימפונית של סן פרנסיסקו]]

## ביוגרפיה
מאזור נולד בבריג שבשלזיה (אז בגרמניה; מאז 1945 הוחזר לעיר שמה הפולני המקורי בז'ג, ושייכת לפולין). הוא למד נגינה בפסנתר, קומפוזיציה וניצוח בלייפציג שבגרמניה. כיהן בכמה משרות ניצוח בגרמניה המזרחית. ניצח על התזמורת הפילהרמונית של דרזדן משנת 1955 עד 1958 ושוב משנת 1967 עד 1972.

בשנת 1970 התמנה למנצח תזמורת הגוונדהאוס בלייפציג.

ב-1991 החליף את זובין מהטה כמנהל מוזיקלי של הפילהרמונית של ניו יורק, משרה בה החזיק עד 2002.

בשנת 2000 התמנה למנצח הראשי בתזמורת הפילהרמונית של לונדון, ובאפריל 2002 למנהל מוזיקלי של התזמורת הלאומית של צרפת. הוא ניצח פעמים רבות גם על התזמורת הפילהרמונית הישראלית, מי שהפך לימים להיות מנצח אורח בר-כבוד של התזמורת עד מותו.

מאזור נודע במיוחד בפרשנותו למוזיקה גרמנית רומנטית.

התפרסם בגרמניה ב-1989, עת קרא למניעת מלחמת אחים.

## קישורים חיצוניים

* עומר שומרוני, ריאיון עם קורט מאזור, באתר "רשימות"
* ביוגרפיה של קורט מאזור באתר IMBd (באנגלית)
* קורט מאזור ב"אינטרמצו עם אריק", יוטיוב
* 
* 
* 

קטגוריה:מנצחים גרמנים
קטגוריה:סגל בית הספר הגבוה למוזיקה ולתיאטרון בלייפציג
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי עיטור דגל העמל
קטגוריה:מקבלי עיטור מסדר ההצטיינות של הרפובליקה של פולין
קטגוריה:מעוטרי אות לגיון הכבוד
קטגוריה:התזמורת הפילהרמונית הישראלית
קטגוריה:זוכי מדליית ליאו בק
קטגוריה:גרמנים שנולדו ב-1927
קטגוריה:גרמנים שנפטרו ב-2015
מארז תקליטורים

[ממוזער|250px|מארז תקליטורים DVD של [המגן (סדרת טלוויזיה)|המגן של FX]]
**מארז תקליטורים** (באנגלית: **Box Set**), או "קופסה", הוא מארז המאגד אוסף פריטים (תקליטורי מוזיקה או וידאו, הקלטות מוזיקליות, סרטים או סדרות טלוויזיה). המוצר כולל כמה תקליטורים בקופסה, לרוב עשויה קרטון.

רוב מארזי תקליטורי המוזיקה כוללים אלבומי אוסף חדשים, או אלבומי מוזיקה וסינגלים שכבר יצאו בעבר.

כשמדובר באלבומים נדירים יותר, המארז עשוי להקל על איתור כל אלבומי יוצר או להקה, ולהציעם במחיר משתלם מרכישת האלבומים בנפרד.

## סוגי מארזים
### במוזיקה
אמנים ולהקות עם קריירה ענפה ומצליחה, מוציאים לעיתים לאור אלבומי אוסף במארזי תקליטורים. לעיתים נכללים באלו גם שירים מוכרים פחות והקלטות בוטלג,  שירים שלא ראו אור, מערכונים, גרסאות נדירות לשירים מוכרים וקטעי וידאו.

קיימים מארזים המכילים את כל שירי האומן או הלהקה. במקרים נדירים, המארז יכיל חומר מקורי בלבד, שטרם יצא.

קיימים גם מארזים המאגדים אוסף אמנים שונים מסגנון מוזיקלי מסוים כמו ביג בנד, רוק אנד רול משנות ה-60 או אופרה. הסגנון יכול להיות גם ספציפי יותר כמו אוסף אופרות ממחזות מפורסמים או יצירות קלאסיות לפסנתר.

במוזיקה קלאסית, כוללים המארזים בדרך כלל יצירות של מלחין אחד, או כל היצירות מסגנון מסוים כמו סימפוניות או יצירות קאמריות, שניגנו תזמורת, אנסמבל או מנצח מסוים.

### מארזים אחרים

קטגוריה:אלבומים
קטגוריה:מארזים
*